લખનૌ, તા.7: વેસ્ટ ઇન્ડિઝ સામેની 71 રનની જીત બાદ ભારતીય ટીમના સુકાની અને મેન ઓફ ધ મેચ રોહિત શર્માએ જણાવ્યું હતું કે આ સ્ટેડિયમમાં બહુ મેચ રમાયા નથી. આથી અમે થોડી રાહ જોયા બાદ ફટકાબાજી કરવાનું નકકી કર્યું હતું. પિચને જાણવી જરૂરી હતી. મને જયારે પણ મોકો મળે છે ત્યારે હું સર્વશ્રેષ્ઠ પ્રદર્શન કરવાનો પ્રયાસ કરું છું. આ મેચમાં અમારા માટે સાચું પ્લેટફોર્મ તૈયાર થયું હતું. જે પણ મેચ જોવા આવ્યા હશે તેઓ હસતા હસતા ઘરે પરત ફર્યાં હશે. અમે આ માટે તો ક્રિકેટ રમીએ છીએ. હું ખુશ છું કે અમે મેચ જીતવાની સાથોસાથ શ્રેણી પણ જીતી લીધી. અત્રે એ ઉલ્લેખનિય રહેશે કે રોહિત શર્માએ 8 ચોક્કા અને 7 છક્કાથી અણનમ 111 રન કર્યાં હતા. આ સાથે તે ટી-20 ફોર્મેટમાં ચાર સદી કરનારો પહેલો બેટધર બની ગયો છે.